**Цэнт** (лац.: centum «сто») — вытворная грашовая адзінка і разменная манета вартасцю ў адну сотую базавай валюты 55 краін.

Этымалогія
----------

Слова «цэнт» паходзіць ад лацінскага *centum* («сто»). У шэрагу выпадкаў можа мець мясцовыя назвы: сэн, сэніці, сэнтэ, сэнці, сін і да т. п. У Самалі разменная манета афіцыйна завецца: на англійскай мове — цэнт, на італьянскай — чэнтэзіма, на арабскай і самалійскай — сэнці.

Скарачаецца як ***c*** (у большасці краін ад англ.: cent), ***ct*** (прыкладам, у Літве ад літ.: centas) ці ***s*** (прыкладам, у Эстоніі ад эст.: sent). У многіх краінах, што выкарыстоўваюць цэнт, для яго пазначэння таксама выкарыстоўваецца знак ***¢***, а на Тайвані і ў Ганконгу — іерогліфы (адпаведна, **分** і **仙**).

Разменная грашовая адзінка Еўразоны носіць назву «еўрацэнт». Адзіная дзяржава, дзе для агульнаеўрапейскіх манет захавалася традыцыйная назва — Грэцыя. Тут, як і ў часы ўжытку драхмы, вытворная грашовая адзінка афіцыйна завецца лептай (грэч. Λεπτόν ад стар.-грэч.: λεπτος, што даслоўна азначае «без лупіны», то бок «маленькі», «тонкі»).

У Ганконгу і Макаа адна сотая базавай валюты пазначаецца іерогліфам **仙**, які чытаецца як «сін» (англ.: sin) — запазычанне слова «цэнт» з англійскага.

У Злучаных Штатах і Канадзе аднацэнтавую манету звычайна завуць **пені** (па ўзоры англійскага пені).

Ад лацінскага слова *centum* («сто») таксама паходзяць назвы разменных грашовых адзінак некалькіх дзясяткаў англа-, франка-, італа-, іспана- і партугаламоўных краін:

* сантым (фр.: centime);
* сэнтава (парт.: і ісп.: centavo — даслоўна «адна сотая»);
* сэнтэсіма і чэнтэзіма (ісп.: і італ.: centesimo ад лац.: centesimus — таксама «адна сотая»);
* сэнтыма (парт.: centimo, ісп.: centimo).

Запазычаннем з лацінскага таксама з’яўляецца албанскае слова *qind*, што азначае «сто» і дае назву разменнай грашовай адзінцы Албаніі — кіндарцы.

Знак цэнта
----------

Знак цэнта (англ.: cent) — гэта лацінская літара **c**, перакрэсленая па вертыкалі ці па дыяганалі (**¢**). Адменнік знака — ***c*** без рыскі ці з рыскай, што перасякае толькі ніжняе паўкола літары. Знак выкарыстоўваецца ў многіх краінах, дзе разменнай грашовай адзінкай з’яўляецца *цэнт* ці *сэнтава* (прыкладам, на Кубе і ў Мексіцы). І, зазвычай, у адрозненне ад знака долара, гэты знак пішуць не да, а пасля грашовай сумы.

* 
* 
* 
* 
*

Цікавыя факты
-------------

Згодна ацэнкаў, у ЗША штогод губляюць дробязі на суму ў 216 млрд долараў.

Зноскі
------

1. ↑  Гл. таксама артыкул «Ізаглоса кентум-сатэм»
2. ↑  Ю. Смірнова // Навука і жыццё. — 2011. — № 1. — С. 92-94.

| ⛭Знакі валют (¤) |
| --- |
| Артыкулы пра сімвалы |  Знак валюты **·**  Сімвал грыўні **·**  Сімвал дэнарыя **·**  Сімвал долара **·**  Сімвал драма **·**  Сімвал драхмы **·**  Сімвал еўра **·**  Сімвал ены (юаня) **·**  Сімвал рыала **·**  Сімвал рубля **·**  Сімвал рупіі **·**  Сімвал франка **·**  Сімвал фунта (ліры)  |
| Існыя валюты |  ฿ **·**   **·**  Br **·**  ₵ **·**  ₡ **·**  B/. **·**  ден. **·**  ₫ **·**  € **·**  Ft  **·**  ₸  **·** ₲ **·**  Kč **·**  ₭ **·**  L **·**  £ (₤) **·**  ₦ **·**  ₱ **·**  P **·**  R **·**  RM **·**  ₨ **·**  ლ  **·**  Re (Rs) **·**  р. **·**  S/. **·**  ৳ (Tk, ৲) **·**  R$ **·**  $ **·**  ₮ **·**  ₩ **·**  Ұ **·**  ¥ **·**  zł **·**  ₴ **·**  Q **·**  ₪ **·**  元 **·**  ﷼ **·**  ₺ **·**  ₹ |
| Гістарычныя валюты |  ₳ **·**  ₢ **·**  $ **·**  ₯ **·**  ₶ **·**  ₷ **·**  ₠ **·**  ƒ **·**  ₣ **·**  L (₤) **·**  Lm **·**  ₧ **·**  I/. **·**  Kčs **·**  Sk |
| Разменныя грашовыя адзінкі |  ¢ **·**  ₥ **·**  ₰ **·**  р (d) **·**  a **·**  де **·**  ко |
| Антычныя грашовыя адзінкі | 
**Старажытны Рым**: 𐆖 (~~X~~) **·**  𐆗 (~~V~~) **·**  𐆘 (~~IIS~~) **·**  𐆙 (~~II~~) **·**  𐆚 (~~*I*~~) **·**  S **·**  **•**
**Старажытная Грэцыя**: Τ (𐅺) **·**  Μ **·**  Σ **·**  𐅻 (<·) **·**  𐅼 (~)
 |
| Асноўныя стандарты |  ISO 4217 **·**  Unicode 6.1.0 (Сімвалы валют) |